ନୂଆଦିଲ୍ଲୀଃ ଦିଲ୍ଲୀ ସାଇବର ପୁଲିସ କବଜାରେ ତିନି ଜଣ ସାଇବର ଠକ | ଏହି ଠକମାନଙ୍କୁ ଝାଡ଼ଖଣ୍ଡର ଜାମତାରା ଅଂଚଳରୁ ଗିରଫ କରାଯାଇଛି | ଦ୍ୱାରକା ଜିଲ୍ଲା ପୁଲିସର ସାଇବର ସେଲ୍ ଟିମ ଏବଂ ବିନ୍ଦାପୁର ପୁଲିସ ଟିମ୍ ଝାଡ଼ଖଣ୍ଡର ଜାମତରା ଏବଂ ଧାନବାଦରୁ ତିନି ଅଭିଯୁକ୍ତଙ୍କୁ ଗିରଫ କରିଛି। ଏମାନଙ୍କ ପାଖରୁ ପୁଲିସ ତିନୋଟି ମୋବାଇଲ୍ ଫୋନ୍, ୯ଟି ଡେବିଟ କାର୍ଡ ସହ ୨୩ଟି ସିମ କାର୍ଡ ଜବତ କରିଛି | ପୁଲିସକୁ ମିଳିଥିବା ଅଭିଯୋଗ ମୁତାବକ ଜଣେ ମହିଳାଙ୍କ ଠାରୁ ଏହି ଠକମାନେ ପ୍ରାୟ ୧୦ ଲକ୍ଷ ଟଙ୍କା ଲୁଟିନେଇଥିଲେ | ଆଉ ମହିଳା ଜଣକ ୨୫ ଡିସେମ୍ବରରେ ବିନ୍ଦାପୁର ଥାନାରେ ଅଭିଯୋଗ କରିଥିଲେ।
